title: Sklep Sveta 2013/12/SZVP z dne 25. oktobra 2012 o podpisu in sklenitvi Sporazuma med Evropsko unijo in Republiko Moldavijo o vzpostavitvi okvira za sodelovanje Republike Moldavije v operacijah Evropske unije za krizno upravljanje

text:
               12.1.2013

               SL

               Uradni list Evropske unije

               L 8/1

      SKLEP SVETA 2013/12/SZVP
   z dne 25. oktobra 2012
   o podpisu in sklenitvi Sporazuma med Evropsko unijo in Republiko Moldavijo o vzpostavitvi okvira za sodelovanje Republike Moldavije v operacijah Evropske unije za krizno upravljanje
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe,
   ob upoštevanju Pogodbe o delovanju Evropske unije in zlasti člena 218(5) in (6) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Pogoje glede sodelovanja tretjih držav v operacijah Evropske unije za krizno upravljanje bi bilo treba določiti v sporazumu o vzpostavitvi okvira za morebitno tovrstno prihodnje sodelovanje in ne za vsako posamezno operacijo posebej.

               (2)

               Potem ko je Svet 25. junija 2012 sprejel sklep o odobritvi začetka pogajanj, je visoki predstavnik Unije za zunanje zadeve in varnostno politiko opravil pogajanja o sporazumu med Evropsko unijo in Republiko Moldavijo o vzpostavitvi okvira za sodelovanje Republike Moldavije v operacijah Evropske unije za krizno upravljanje (v nadaljnjem besedilu: Sporazum).

               (3)

               Sporazum bi bilo treba odobriti –

         SPREJEL NASLEDNJI SKLEP:
   Člen 1
   Sporazum med Evropsko unijo in Republiko Moldavijo o vzpostavitvi okvira za sodelovanje Republike Moldavije v operacijah Evropske unije za krizno upravljanje se odbori v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
   Člen 3
   Predsednik Sveta v imenu Unije pošlje uradno obvestilo iz člena 16(1) Sporazuma.
   Člen 4
   Ta sklep začne veljati na dan njegovega sprejetja.

      V Luxembourgu, 25. oktobra 2012

            Za Svet

            Predsednik

         M. BØDSKOV

      PREVOD

         SPORAZUM

      med Evropsko unijo in Republiko Moldavijo o vzpostavitvi okvira za sodelovanje Republike Moldavije v operacijah Evropske unije za krizno upravljanje
      EVROPSKA UNIJA (EU)
      na eni strani in
      REPUBLIKA MOLDAVIJA
      na drugi strani,
      v nadaljevanju „pogodbenici“, STA SE –
      ob upoštevanju naslednjega:

                  (1)

                  Evropska unija se lahko odloči, da sprejme ukrep na področju kriznega upravljanja, ki vključuje mirovne operacije ali humanitarne dejavnosti.

                  (2)

                  Evropska unija bo odločila, ali bo k sodelovanju v operaciji EU za krizno upravljanje povabila tretje države. Republika Moldavija lahko sprejme povabilo Evropske unije in ponudi svoj prispevek. V tem primeru bo Evropska unija odločila, ali sprejme ta predlagani prispevek.

                  (3)

                  Pogoje glede sodelovanja Republike Moldavije v operacijah EU za krizno upravljanje bi bilo treba določiti s sporazumom o vzpostavitvi okvira za morebitno prihodnje sodelovanje in ne za vsako posamezno operacijo posebej.

                  (4)

                  Tak sporazum ne bi smel posegati v avtonomijo odločanja Evropske unije, istočasno pa ne bi smel vplivati na vsakokratno posamično odločanje Republike Moldavije glede sodelovanja v operaciji EU za krizno upravljanje, skladno z njenim pravnim sistemom.

                  (5)

                  Tak sporazum bi moral zadevati le prihodnje operacije EU za krizno upravljanje in ne bi smel posegati v kakršne koli obstoječe sporazume, ki urejajo sodelovanje Republike Moldavije v že začeti operaciji EU za krizno upravljanje –

            DOGOVORILI O NASLEDNJEM:
      ODDELEK I

         SPLOŠNE DOLOČBE

      Člen 1
      Odločitve, povezane s sodelovanjem
      1.   Potem ko Evropska unija sprejme odločitev, da k sodelovanju v operaciji EU za krizno upravljanje povabi Republiko Moldavijo, in potem ko se Republika Moldavija odloči za sodelovanje, Republika Moldavija Evropski uniji posreduje informacije o predlaganem prispevku.
      2.   Evropska unija se pri oceni predlaganega prispevka posvetuje z Republiko Moldavijo.
      3.   Evropska unija Republiki Moldaviji takoj, ko je to mogoče, posreduje zgodnje obvestilo glede verjetnega prispevka k skupnim stroškom operacije, da bi Republiki Moldaviji s tem pomagala pri pripravi ponudbe.
      4.   Da bi Evropska unija zagotovila sodelovanje Republike Moldavije v skladu z določbami tega sporazuma, jo s pismom obvesti o rezultatu ocene.
      Člen 2
      Okvir
      1.   Republika Moldavija se pridruži sklepu Sveta, s katerim Svet Evropske unije odloči, da bo EU izvedla operacijo za krizno upravljanje, in vsakemu drugemu sklepu, s katerim se Svet Evropske unije odloči za podaljšanje operacije EU za krizno upravljanje, v skladu z določbami tega sporazuma in vsemi zahtevanimi izvedbenimi ukrepi.
      2.   Prispevek Republike Moldavije k operaciji EU za krizno upravljanje ne posega v avtonomijo odločanja EU.
      Člen 3
      Status osebja in sil
      1.   Status osebja, dodeljenega civilni operaciji EU za krizno upravljanje in/ali sil, ki jih Republika Moldavija prispeva k vojaški operaciji EU za krizno upravljanje, ureja sporazum o statusu sil/misije, če je sklenjen med EU in državo(-ami), kjer operacija poteka.
      2.   Status osebja, dodeljenega vojaškemu poveljstvu ali poveljujočim elementom, ki se nahajajo izven držav(-e), kjer poteka operacija EU za krizno upravljanje, urejajo dogovori med vojaškim poveljstvom in zadevnimi poveljujočimi elementi ter pristojnimi organi Republike Moldavije.
      3.   Brez poseganja v sporazum o statusu sil/misije iz odstavka 1 Republika Moldavije izvršuje sodno pristojnost nad svojim osebjem, ki sodeluje v operaciji EU za krizno upravljanje. Kadar sile Republike Moldavije delujejo na ladji ali zrakoplovu države članice EU, ima ta država članica sodno pristojnost v skladu s svojimi notranjimi zakoni in postopki.
      4.   Republika Moldavija je odgovorna za kakršne koli zahtevke v zvezi s sodelovanjem v operaciji EU za krizno upravljanje, ki jih vloži njeno osebje ali se nanj nanašajo, in je odgovorna za uvedbo kakršnih koli ukrepov zoper svoje osebje, zlasti pravnih ali disciplinskih ukrepov, v skladu s svojimi zakoni in predpisi.
      5.   Pogodbenici se dogovorita, da opustita morebitne in vse zahtevke, razen pogodbenih zahtevkov, do druge pogodbenice zaradi škode, izgube ali uničenja sredstev, ki pripadajo kateri koli pogodbenici ali jih ta uporablja, ali zaradi telesne poškodbe ali smrti osebja katere koli pogodbenice pri opravljanju njegovih uradnih nalog v povezavi z dejavnostmi v okviru tega sporazuma, razen v primeru hude malomarnosti ali namerne kršitve.
      6.   Republika Moldavija se obvezuje, da bo ob podpisu tega sporazuma pripravila izjavo o odstopu od odškodninskih zahtevkov nasproti kateri koli državi, ki sodeluje v operaciji EU za krizno upravljanje, v kateri sodeluje Republika Moldavija.
      7.   Evropska unija se zaveže, da bo ob podpisu tega sporazuma zagotovila predložitev izjav držav članic Evropske unije o odstopu od odškodninskih zahtevkov v zvezi s kakršnim koli prihodnjim sodelovanjem Republike Moldavije v operaciji EU za krizno upravljanje.
      Člen 4
      Zaupne informacije
      1.   Republika Moldavija sprejme ustrezne ukrepe, s katerimi zagotovi varovanje tajnih podatkov EU v skladu z varnostnimi predpisi Sveta Evropske unije iz Sklepa Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (1) in v skladu z nadaljnjimi smernicami pristojnih organov, vključno s smernicami poveljnika operacije EU glede vojaške operacije EU za krizno upravljanje ali vodje misije EU glede civilne operacije EU za krizno upravljanje.
      2.   Če sta EU in Republika Moldavija sklenili sporazum o varnostnih postopkih za izmenjavo zaupnih informacij, se določbe takšnega sporazuma uporabljajo v okviru operacije EU za krizno upravljanje.
      ODDELEK II

         DOLOČBE O SODELOVANJU V CIVILNIH OPERACIJAH ZA KRIZNO UPRAVLJANJE

      Člen 5
      Osebje, dodeljeno civilni operaciji EU za krizno upravljanje
      1.   Republika Moldavija

                  (a)

                  zagotovi, da njeno osebje, dodeljeno civilni operaciji EU za krizno upravljanje, svoje naloge opravlja v skladu s:

                              —

                              sklepom Sveta in nadaljnjimi spremembami iz člena 2(1),

                              —

                              operativnim načrtom,

                              —

                              izvedbenimi ukrepi;

                  (b)

                  pravočasno obvesti vodjo misije civilne operacije EU za krizno upravljanje (v nadaljevanju besedila: vodja misije) in visokega predstavnika Unije za zunanje zadeve in varnostno politiko (v nadaljevanju besedila: VP) o kakršnih koli spremembah njenega prispevka k civilni operaciji EU za krizno upravljanje.

            2.   Osebje, dodeljeno civilni operaciji EU za krizno upravljanje, opravi zdravniški pregled in cepljenje, njegovo zdravstveno sposobnost za opravljanje funkcije pa potrdi pristojni organ Republike Moldavije. Osebje, dodeljeno civilni operaciji EU za krizno upravljanje, predloži kopijo tega potrdila.
      Člen 6
      Struktura poveljevanja
      1.   Osebje, ki ga dodeli Republika Moldavija, pri opravljanju svojih nalog in ravnanju upošteva zgolj interese civilne operacije EU za krizno upravljanje.
      2.   Vse osebje ostane pod polnim poveljstvom nacionalnih organov.
      3.   Nacionalni organi prenesejo operativni nadzor na poveljnika civilne operacije Evropske unije.
      4.   Poveljnik civilne operacije prevzame odgovornost za civilno operacijo EU za krizno upravljanje ter izvršuje poveljevanje in nadzor nad operacijo na strateški ravni.
      5.   Vodja misije prevzame odgovornost za civilno operacijo EU za krizno upravljanje, na terenu izvršuje poveljevanje in nadzor nad operacijo ter izvaja vsakodnevno upravljanje.
      6.   Republika Moldavija ima v skladu s pravnimi instrumenti iz člena 2(1) pri vsakodnevnem upravljanju operacije enake pravice in obveznosti kakor države članice Evropske unije, ki sodelujejo v operaciji.
      7.   Vodja misije je odgovoren za disciplinski nadzor nad osebjem civilne operacije EU za krizno upravljanje. Disciplinske ukrepe po potrebi sprejme zadevni nacionalni organ.
      8.   Republika Moldavija določi točko za stike nacionalnega kontingenta (NPC - National Contingent Point of Contact), ki v operaciji zastopa njen nacionalni kontingent. NPC vodji misije poroča o nacionalnih zadevah in je odgovorna za vsakodnevno disciplino kontingenta.
      9.   Evropska unija sprejme odločitev o zaključku operacije po posvetovanju z Republiko Moldavijo, če ta na dan zaključka operacije še vedno sodeluje pri civilni operaciji EU za krizno upravljanje.
      Člen 7
      Finančni vidiki
      1.   Brez poseganja v člen 8 Republika Moldavija prevzame kritje vseh stroškov, povezanih z njenim sodelovanjem v operaciji, razen tekočih stroškov, kakor je določeno v operativnem proračunu operacije.
      2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), kjer operacija poteka, Republika Moldavija, v kolikor je bila dokazana njena odgovornost, plača odškodnino pod pogoji, predvidenimi v sporazumu o statusu misije, kot je določeno v členu 3(1).
      Člen 8
      Prispevek v operativni proračun
      1.   Republika Moldavija prispeva k financiranju operativnega proračuna civilne operacije EU za krizno upravljanje.
      2.   Ta prispevek k operativnemu proračunu se izračuna na podlagi ene od naslednjih formul, in sicer tiste, pri kateri je izračun nižji:

                  (a)

                  delež referenčnega zneska, ki je sorazmeren razmerju med BND Republike Moldavije in celotnim BND vseh držav, ki prispevajo v operativni proračun operacije; ali

                  (b)

                  delež referenčnega zneska za operativni proračun, ki je sorazmeren razmerju med številom osebja iz Republike Moldavije, sodelujočega v operaciji, in celotnim številom osebja vseh v operaciji sodelujočih držav.

            3.   Ne glede na odstavka 1 in 2 Republika Moldavija ne prispeva k financiranju dnevnic osebja iz držav članic Evropske unije.
      4.   Ne glede na odstavek 1 Evropska unija Republiko Moldavijo načeloma oprosti finančnih prispevkov za določeno civilno operacijo EU za krizno upravljanje, če:

                  (a)

                  Evropska unija ugotovi, da je prispevek Republike Moldavije tako velik, da bistveno prispeva k tej operaciji, ali

                  (b)

                  BND na prebivalca v Republiki Moldaviji ne presega BND na prebivalca v kateri koli državi članici Evropske unije.

            5.   Vodja misije in pristojni upravni organi Republike Moldavije podpišejo dogovor o plačilu prispevkov Republike Moldavije v operativni proračun civilne operacije EU za krizno upravljanje. Ta dogovor med drugim vključuje določbe o:

                  (a)

                  zadevnem znesku;

                  (b)

                  načinih plačila finančnega prispevka;

                  (c)

                  postopku revizije.

            ODDELEK III

         DOLOČBE O SODELOVANJU V VOJAŠKIH OPERACIJAH ZA KRIZNO UPRAVLJANJE

      Člen 9
      Sodelovanje v vojaški operaciji EU za krizno upravljanje
      1.   Republika Moldavija zagotovi, da njene sile in osebje, ki sodelujejo v vojaški operaciji EU za krizno upravljanje, opravljajo svoje naloge v skladu s:

                  (a)

                  sklepom Sveta in nadaljnjimi spremembami iz člena 2(1);

                  (b)

                  operativnim načrtom;

                  (c)

                  izvedbenimi ukrepi.

            2.   Osebje, ki ga dodeli Republika Moldavija, pri opravljanju svojih nalog in ravnanju upošteva zgolj interese vojaške operacije EU za krizno upravljanje.
      3.   Republika Moldavija pravočasno obvesti poveljnika operacije EU o vsaki spremembi glede svojega sodelovanja v operaciji.
      Člen 10
      Struktura poveljevanja
      1.   Vse sile in osebje, ki sodelujejo v vojaški operaciji EU za krizno upravljanje, ostanejo pod polnim poveljstvom nacionalnih organov.
      2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU, ki sme svoja pooblastila prenesti.
      3.   Republika Moldavija ima pri vsakodnevnem upravljanju operacije enake pravice in obveznosti, kakor sodelujoče države članice Evropske unije.
      4.   Poveljnik operacije EU lahko po posvetovanju z Republiko Moldavijo kadar koli zahteva umik prispevka Republike Moldavije.
      5.   Republika Moldavija imenuje višjega vojaškega predstavnika – VVP (Senior Military Representative - SMR), ki zastopa njen nacionalni kontingent v vojaški operaciji EU za krizno upravljanje. VVP se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta Republike Moldavije.
      Člen 11
      Finančni vidiki
      1.   Brez poseganja v člen 12 tega sporazuma, Republika Moldavija prevzame kritje vseh stroškov, povezanih z njenim sodelovanjem v operaciji, razen če je za stroške predvideno skupno financiranje, kot je določeno v pravnih instrumentih iz člena 2(1) in v Sklepu Sveta 2011/871/SZVP z dne 19. decembra 2011 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena) (2).
      2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), kjer operacija poteka, Republika Moldavija, v kolikor je bila dokazana njena odgovornost, plača odškodnino pod pogoji, predvidenimi v sporazumu o statusu sil, kot je določeno v členu 3(1).
      Člen 12
      Prispevek k skupnim stroškom
      1.   Republika Moldavija prispeva k financiranju skupnih stroškov vojaške operacije EU za krizno upravljanje.
      2.   Ta prispevek k skupnim stroškom se izračuna na podlagi ene od naslednjih dveh formul, in sicer tiste, pri kateri je izračun nižji:

                  (a)

                  delež skupnih stroškov, ki je sorazmeren razmerju med BND Republike Moldavije in celotnim BND vseh držav, ki prispevajo k skupnim stroškom operacije; ali

                  (b)

                  delež skupnih stroškov, ki je sorazmeren razmerju med številom osebja iz Republike Moldavije, sodelujočega v operaciji, in celotnim številom osebja vseh v operaciji sodelujočih držav.

            Kadar se uporabi formula iz točke (b) prvega pododstavka in Republika Moldavija prispeva le osebje za vojaško poveljstvo operacije ali sil, se uporabi razmerje med njenim osebjem in celotnim številom osebja zadevnega vojaškega poveljstva. V ostalih primerih se uporabi razmerje med vsem osebjem Republike Moldavije in celotnim osebjem operacije.
      3.   Ne glede na odstavek 1 Evropska unija Republiko Moldavijo načeloma oprosti finančnih prispevkov k skupnim stroškom določene vojaške operacije EU za krizno upravljanje, če:

                  (a)

                  Evropska unija ugotovi, da je prispevek Republike Moldavije k sredstvom in/ali zmogljivostim tako velik, da bistveno prispeva k tej operaciji, ali

                  (b)

                  BND na prebivalca v Republiki Moldaviji ne presega BND na prebivalca v kateri koli državi članici Evropske unije.

            4.   Sklene se dogovor med upraviteljem, določenim s Sklepom Sveta 2011/871/SZVP in pristojnimi upravnimi organi Republike Moldavije. Ta dogovor med drugim vsebuje določbe o:

                  (a)

                  zadevnem znesku;

                  (b)

                  načinih plačila finančnega prispevka;

                  (c)

                  postopku revizije.

            ODDELEK IV

         KONČNE DOLOČBE

      Člen 13
      Dogovori o izvajanju Sporazuma
      Brez poseganja v določbe členov 8(5) in 12(4) ustrezni organi EU in ustrezni organi Republike Moldavije sklenejo vse potrebne tehnične in upravne dogovore za izvajanje tega sporazuma.
      Člen 14
      Neizpolnjevanje obveznosti
      Če pogodbenica ne izpolni svojih obveznosti iz tega sporazuma, ima druga pogodbenica pravico s pisnim obvestilom odpovedati ta sporazum z enomesečnim odpovednim rokom.
      Člen 15
      Reševanje sporov
      Spori v zvezi z razlago ali uporabo tega sporazuma se med pogodbenicama rešujejo po diplomatski poti.
      Člen 16
      Začetek veljavnosti
      1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku notranjih pravnih postopkov, potrebnih za začetek veljavnosti Sporazuma.
      2.   Ta sporazum se redno pregleduje.
      3.   Spremembe tega sporazuma so možne na podlagi medsebojnega pisnega sporazuma med pogodbenicama. Spremembe začnejo veljati v skladu s postopki iz odstavka 1.
      4.   Vsaka pogodbenica lahko ta sporazum odpove tako, da drugo pogodbenico o tem pisno obvesti. Takšna odpoved začne učinkovati šest mesecev po tem, ko je druga pogodbenica prejela uradno obvestilo.

         Sestavljeno v Bruslju, dne trinajstega decembra leta dva tisoč dvanajst, v 2 izvodih v angleškem jeziku.

               Za Evropsko unijo

               Za Republiko Moldavijo

         (1)  UL L 141, 27.5.2011, str. 17.

         (2)  UL L 343, 23.12.2011, str. 35.

         BESEDILO IZJAV

            Besedilo za države članice EU:

         „Države članice EU, ki uporabljajo sklep Sveta EU o operaciji EU za krizno upravljanje, v kateri sodeluje Republika Moldavija, si bodo prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Republike Moldavije zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:

                     —

                     povzročilo osebje iz Republike Moldavije pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

                     —

                     povzročila uporaba katerih koli sredstev, ki pripadajo Republiki Moldaviji, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Republike Moldavije pri uporabi teh sredstev.“

            Besedilo za Republiko Moldavijo:

         „Republika Moldavija, ki uporablja sklep Sveta EU o operaciji EU za krizno upravljanje, si bo prizadevala, kolikor to dopušča njen notranji pravni sistem, v čim večji meri opustiti zahtevke do katere koli druge države, sodelujoče v operaciji kriznega upravljanja EU, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo:

                     —

                     povzročilo osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve; ali

                     —

                     povzročila uporaba katerih koli sredstev, ki pripadajo državam, sodelujočim v operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje pri uporabi teh sredstev.“


title: 2014/549/EU, Euratom: Sklep Evropskega parlamenta z dne 3. aprila 2014 o razrešnici glede izvrševanja proračuna Izvajalske agencije za raziskave za proračunsko leto 2012

text:
               5.9.2014

               SL

               Uradni list Evropske unije

               L 266/110

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Izvajalske agencije za raziskave za proračunsko leto 2012
   (2014/549/EU, Euratom)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2012 (1),

               —

               ob upoštevanju konsolidiranega zaključnega računa Evropske unije za proračunsko leto 2012 (COM(2013) 570 – C7-0273/2013) (2),

               —

               ob upoštevanju letnih računovodskih izkazov Izvajalske agencije za raziskave za proračunsko leto 2012,

               —

               ob upoštevanju poročila Komisije o nadaljnjem ukrepanju na podlagi sklepov o razrešnici za leto 2011 (COM(2013) 668) in delovnih dokumentov služb Komisije, priloženih temu poročilu (SWD(2013) 348 in SWD(2013) 349),

               —

               ob upoštevanju poročila Komisije o oceni financ Unije glede na dosežene rezultate (COM(2013) 461) in delovnih dokumentov služb Komisije, priloženih temu poročilu (SWD(2013) 228 in SWD(2013) 229),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih leta 2012 (COM(2013) 606), in delovnega dokumenta služb Komisije, ki je priložen temu poročilu (SWD(2013) 314),

               —

               ob upoštevanju poročila Računskega sodišča o letnih računovodskih izkazih Izvajalske agencije za raziskave za proračunsko leto 2012 z odgovori agencije (3),

               —

               ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij (4), ki jo je Računsko sodišče v skladu s členom 287 Pogodbe o delovanju Evropske unije predložilo za proračunsko leto 2012,

               —

               ob upoštevanju priporočila Sveta z dne 18. februarja 2014 o podelitvi razrešnice izvajalskim agencijam glede izvrševanja proračuna za proračunsko leto 2012 (05850/2014 – C7-0049/2014),

               —

               ob upoštevanju členov 317, 318 in 319 Pogodbe o delovanju Evropske unije in člena 106a Pogodbe o ustanovitvi Evropske skupnosti za atomsko energijo,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 55, 145, 146 in 147 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 62, 164, 165 in 166 Uredbe,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (7), zlasti člena 14(3) Uredbe,

               —

               ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti prvega in drugega odstavka člena 66 Uredbe,

               —

               ob upoštevanju Sklepa Komisije 2008/46/ES z dne 14. decembra 2007 o ustanovitvi Izvajalske agencije za raziskave za upravljanje nekaterih delov posebnih programov Skupnosti „Ljudje“, „Zmogljivosti“ in „Sodelovanje“ na področju raziskav z uporabo Uredbe Sveta (ES) št. 58/2003 (9),

               —

               ob upoštevanju Izvedbenega sklepa Komisije 2013/778/EU z dne 13. decembra 2013 o ustanovitvi Izvajalske agencije za raziskave ter razveljavitvi Sklepa 2008/46/ES (10),

               —

               ob upoštevanju člena 76 in Priloge VI Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A7-0242/2014),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja,

               1.

               podeli razrešnico direktorju Izvajalske agencije za raziskave glede izvrševanja proračuna izvajalske agencije za proračunsko leto 2012;

               2.

               navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2012, oddelek III – Komisija in izvajalske agencije;

               3.

               naroči svojemu predsedniku, naj ta sklep, priloženi sklep o razrešnici glede izvrševanja splošnega proračuna Evropske unije za proračunsko leto 2012, oddelek III – Komisija, in resolucijo, ki je del sklepov, posreduje direktorju Izvajalske agencije za raziskave, Svetu, Komisiji, Sodišču Evropske unije in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 56, 29.2.2012.

      (2)  UL C 334, 15.11.2013, str. 1.

      (3)  UL C 365, 13.12.2013, str. 283.

      (4)  UL C 331, 14.11.2013, str. 10.

      (5)  UL L 248, 16.9.2002, str. 1.

      (6)  UL L 298, 26.10.2012, str. 1.

      (7)  UL L 11, 16.1.2003, str. 1.

      (8)  UL L 297, 22.9.2004, str. 6.

      (9)  UL L 11, 15.1.2008, str. 9.

      (10)  UL L 346, 20.12.2013, str. 54.


title: Sklep Evropskega parlamenta (EU, Euratom) 2015/1682 z dne 29. aprila 2015 o zaključnem računu Agencije za oskrbo Euratom za proračunsko leto 2013

text:
               30.9.2015

               SL

               Uradni list Evropske unije

               L 255/327

      SKLEP EVROPSKEGA PARLAMENTA (EU, EURATOM) 2015/1682
      z dne 29. aprila 2015
      o zaključnem računu Agencije za oskrbo Euratom za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Agencije za oskrbo Euratom za proračunsko leto 2013,

                  —

                  ob upoštevanju poročila Računskega sodišča o zaključnem računu Agencije za oskrbo Euratom za proračunsko leto 2013 z odgovori agencije (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočil Sveta z dne 17. februarja 2015 o podelitvi razrešnice agenciji glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju člena 106a Pogodbe o ustanovitvi Evropske skupnosti za jedrsko energijo,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 1(2),

                  —

                  ob upoštevanju Sklepa Sveta 2008/114/ES, Euratom z dne 12. februarja 2008 o določitvi statuta Agencije za oskrbo Euratom (4), zlasti člena 8(9) Priloge,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0119/2015),

         1.

            ugotavlja, da so podatki v končnem zaključnem računu Agencije za oskrbo Euratom takšni kot v prilogi k Poročilu Računskega sodišča;

         2.

            odobri zaključni račun Agencije za oskrbo Euratom za proračunsko leto 2013;

         3.

            naroči svojemu predsedniku, naj ta sklep posreduje generalnemu direktorju Agencije za oskrbo Euratom, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 267.

         (2)  Glej opombo 1.

         (3)  UL L 298, 26.10.2012, str. 1.

         (4)  UL L 41, 15.2.2008, str. 15.


title: Sklep Sveta z dne 11. junija 1996 o izvajanju člena 8 Sporazuma v obliki izmenjave pisem med Evropsko gospodarsko skupnostjo in Kneževino Andoro

text:
Pomembno pravno obvestilo

|

31996D0366

Uradni list L 145 , 19/06/1996 str. 0016 - 0016

		Sklep Svetaz dne 11. junija 1996o izvajanju člena 8 Sporazuma v obliki izmenjave pisem med Evropsko gospodarsko skupnostjo in Kneževino Andoro(96/366/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti, in zlasti člena 113 Pogodbe,ob upoštevanju predloga Komisije,ker člen 8(1)(a) Sporazuma v obliki izmenjave pisem med Evropsko gospodarsko skupnostjo in Kneževino Andoro [1], podpisanega v Luxembourgu dne 28. junija 1990, določa, da v obdobju petih let in dalj, če se ne da doseči nobenega sporazuma v skladu z 1(b), Kneževina Andora pooblašča Skupnost, da, v imenu in za račun Kneževine Andore, vnaša blago, poslano iz tretjih držav, v Andoro v prosti promet;ker člen 8(1)(b) določa, da lahko ob koncu tega obdobja in v skladu s členom 20 tega sporazuma, Kneževina Andora, po sporazumu pogodbenic, uveljavlja pravico vnosa v prosti promet;ker je Kneževina Andora zaprosila za izvajanje pravice vnosa v prosti promet;ker se je v izjavi z dne 30. oktobra 1995 Svet načelno strinjal s prošnjo Kneževine Andore za izvrševanje te pravice;ker mora Svet določiti uradno stališče Skupnosti kot pogodbenice;ker je treba omogočiti obdobje za priprave na izvajanje navedene pravice,SKLENIL:Edini členOd 1. julija 1996 Evropska skupnost, v imenu in za račun Kneževine Andore, preneha zagotavljati vnos v prosti promet blaga, poslanega iz tretjih držav, v Kneževino Andoro.V Luxembourgu, 11. junija 1996Za SvetPredsednikW. Veltroni[1] UL L 374, 31.12.1990, str. 16.--------------------------------------------------


title: 2014/337/EU: Sklep Evropske centralne banke z dne 5. junija 2014 o obrestovanju depozitov, stanj in imetij presežnih rezerv (ECB/2014/23)

text:
               7.6.2014

               SL

               Uradni list Evropske unije

               L 168/115

         SKLEP EVROPSKE CENTRALNE BANKE
   z dne 5. junija 2014
   o obrestovanju depozitov, stanj in imetij presežnih rezerv

      (ECB/2014/23)

      (2014/337/EU)

   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije ter zlasti prve in četrte alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti prve in četrte alinee člena 3.1 in členov 17, 18 in 22 Statuta,
   ob upoštevanju Smernice ECB/2011/14 z dne 20. septembra 2011 o instrumentih in postopkih denarne politike Eurosistema (1),
   ob upoštevanju Smernice ECB/2012/27 z dne 5. decembra 2012 o transevropskem sistemu bruto poravnave v realnem času (TARGET2) (2),
   ob upoštevanju Smernice ECB/2014/9 z dne 20. februarja 2014 o domačih poslih upravljanja s sredstvi in obveznostmi s strani nacionalnih centralnih bank (3),
   ob upoštevanju naslednjega:

               (1)

               Svet ECB se lahko občasno odloči znižati obrestno mero mejnega depozita pod nič odstotkov.

               (2)

               V primeru znižanja obrestne mere mejnega depozita je treba ustrezno prilagoditi pravila za obrestovanje depozitov oziroma vlog, stanj in imetij presežnih rezerv po smernicah ECB/2011/14, ECB/2012/27 in ECB/2014/9 –

         SPREJEL NASLEDNJI SKLEP:
   Člen 1
   Obrestovanje depozitov
   „Obrestovanje“ v določbah Priloge I k Smernici ECB/2011/14, ki se nanašajo na zbiranje vezanih depozitov in odprto ponudbo mejnega depozita, je lahko: (a) po pozitivni obrestni meri; (b) po obrestni meri nič odstotkov; ali (c) po negativni obrestni meri. Negativna obrestna mera ima za posledico plačilno obveznost imetnika depozita do zadevne centralne banke Eurosistema, vključno s pravico te centralne banke Eurosistema, da ustrezno bremeni račun nasprotne stranke.
   Člen 2
   Obrestovanje imetij presežnih rezerv
   Rezervna imetja, ki presegajo zahtevane obvezne rezerve, se obrestujejo po obrestni meri nič odstotkov ali po obrestni meri mejnega depozita, in sicer po tisti, ki je nižja.
   Člen 3
   Obrestovanje stanj v sistemu TARGET2
   Računi v plačilnem modulu in njihovi podračuni se obrestujejo po obrestni meri nič odstotkov ali po obrestni meri mejnega depozita, in sicer po tisti, ki je nižja, razen če se uporabljajo za izpolnjevanje zahtevanih obveznih rezerv.
   Člen 4
   Obrestovanje vlog države
   1.   Na kateri koli koledarski dan se skupni znesek vseh vlog čez noč in vezanih vlog vseh držav pri NCB, ki presega višjega od: (a) 200 milijonov EUR; ali (b) 0,04 % bruto domačega proizvoda države članice, v kateri ima NCB sedež, obrestuje po obrestni meri nič odstotkov. Če je obrestna mera mejnega depozita na ta dan negativna, potem se uporabi obrestna mera, ki ni višja od obrestne mere mejnega depozita. Negativna obrestna mera ima za posledico plačilno obveznost imetnika vloge do zadevne NCB, vključno s pravico te NCB, da ustrezno bremeni zadevni račun vlog države.
   2.   Odstavek 1 se (a) uporablja samo, ko se Svet ECB odloči znižati obrestno mero mejnega depozita pod nič odstotkov, in (b) bere v povezavi s členom 5(3) in členom 11 Smernice ECB/2014/9 in ob upoštevanju, da se člen 11 Smernice ECB/2014/9 uporablja samo za neporavnano stanje in preostalo zapadlost vezanih vlog, ki so pri NCB na koledarski dan pred dnem, ko se Svet ECB odloči znižati obrestno mero mejnega depozita pod nič odstotkov.
   3.   Za vloge države, povezane s programi Evropske unije/Mednarodnega denarnega sklada in drugimi primerljivimi programi finančne podpore, ki so na računih pri NCB, se uporabljajo ali obrestne mere iz člena 5(1) Smernice ECB/2014/9 ali obrestna mera nič odstotkov, kar koli je višje, toda te vloge se ne upoštevajo pri znesku mejne vrednosti iz odstavka 1.
   Člen 5
   Obrestovanje nekaterih vlog pri ECB
   Računi, ki se vodijo pri ECB v skladu s Sklepom ECB/2003/14 (4), Sklepom ECB/2010/31 (5) in Sklepom ECB/2010/17 (6), se še naprej obrestujejo po obrestni meri mejnega depozita. Toda, kadar se v skladu s pravnimi ali pogodbenimi pravili, ki veljajo za zadevni sistem, zahteva, da so vloge položene na teh računih pred datumom, na katerega se mora izvršiti plačilo, se te vloge v obdobju do datuma plačila obrestujejo po obrestni meri mejnega depozita ali po obrestni meri nič odstotkov, in sicer po tisti, ki je višja.
   Člen 6
   Začetek veljavnosti
   Ta sklep začne veljati na dan objave v Uradnem listu Evropske unije.

      V Frankfurtu na Majni, 5. junija 2014

            Predsednik ECB

         Mario DRAGHI

      (1)  UL L 331, 14.12.2011, str. 1.

      (2)  UL L 30, 30.1.2013, str. 1.

      (3)  UL L 159, 28.5.2014, str. 56.

      (4)  Sklep ECB/2003/14 z dne 7. novembra 2003 o vodenju poslov najemanja in dajanja posojil, ki jih je sklenila Evropska skupnost v okviru sistema srednjeročne finančne pomoči (UL L 297, 15.11.2003, str. 35).

      (5)  Sklep ECB/2010/31 z dne 20. decembra 2010 o odprtju računov za obdelavo plačil v povezavi s posojili družbe EFSF državam članicam, katerih valuta je euro (UL L 10, 14.1.2011, str. 7).

      (6)  Sklep ECB/2010/17 z dne 14. oktobra 2010 o upravljanju poslov najemanja in dajanja posojil, ki jih sklene Unija v okviru Evropskega mehanizma za finančno stabilizacijo (UL L 275, 20.10.2010, str. 10).


title: 2008/885/ES: Sklep Sveta z dne 20. novembra 2008 o imenovanju devetih romunskih članov in enajstih romunskih nadomestnih članov Odbora regij

text:
               27.11.2008

               SL

               Uradni list Evropske unije

               L 317/14

      SKLEP SVETA

   z dne 20. novembra 2008
   o imenovanju devetih romunskih članov in enajstih romunskih nadomestnih članov Odbora regij
   (2008/885/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga romunske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1). Svet je 1. januarja 2007 sprejel Sklep 2007/6/ES o imenovanju bolgarskih in romunskih članov in nadomestnih članov Odbora regije (2).

               (2)

               Zaradi izteka mandata g. Emila CALOTĂJA, g. Sergheija Florina ANGELA, g. Doruja Lauriana BĂDULESCUJA, g. Jenela COPILĂUA, g. Jánosa DEMETERJA, ge. Ileane Viorice ION, g. Gheorgheja BACIUJA, g. Adrieana VIDEANUJA in g. Liviuja Nicolaeja DRAGNEAJA se je sprostilo devet mest članov Odbora regij.

               (3)

               Zaradi izteka mandata g. Luciana FLAIȘERJA, g. Corneliuja BICHINEȚA, g. Dana Mihaija GROZE, g. Iona OPRESCUJA, g. Răducuja Georgeta FILIPESCUJA, ge. Edite Emöke LOKODI, g. Tudorja PENDIUCA, g. Nicușorja Daniela CONSTANTINESCUJA, g. Dumitruja Teodorja BANCIUJA, g. Alexandruja CORCODELA in g. Dragoșa BENEAJA se je sprostilo enajst mest nadomestnih članov Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se v Odbor regij imenujejo:

               (a)

               za člane:

                           —

                           g. Mircea COSMA, președintele Consiliului Județean Prahova,

                           —

                           g. Răducu George FILIPESCU, președintele Consiliului Județean Călărași,

                           —

                           ga. Edita Emöke LOKODI, președintele Consiliului Județean Mureș,

                           —

                           g. Gheorghe BUNEA STANCU, președintele Consiliului Județean Brăila,

                           —

                           g. Ion PRIOTEASA, președintele Consiliului Județean Dolj,

                           —

                           g. Tudor PENDIUC, primarul municipiului Pitești,

                           —

                           g. Gheorghe FALCĂ, primarul municipiului Arad,

                           —

                           g. Decebal ARNĂUTU, primarul orașului Târgu-Neamț,

                           —

                           g. Vasile SAVA, primarul orașului Țăndărei;

               (b)

               za nadomestne člane:

                           —

                           g. Silvian CIUPERCĂ, președintele Consiliului Județean Ialomița,

                           —

                           g. Mircea Ioan MOLOȚ, președintele Consiliului Județean Hunedoara,

                           —

                           g. Árpád Szabolcs CSEHI, președintele Consiliului Județean Satu-Mare,

                           —

                           g. Liviu Nicolae DRAGNEA, președintele Consiliului Județean Teleorman,

                           —

                           g. Gheorghe FLUTUR, președintele Consiliului Județean Suceava,

                           —

                           g. Marian OPRIȘAN, președintele Consiliului Județean Vrancea,

                           —

                           g. Gheorghe NICHITA, primarul municipiului Iași,

                           —

                           g. George SCRIPCARU, primarul municipiului Brașov,

                           —

                           g. Péter FERENC, primarul orașului Sovata,

                           —

                           ga. Mariana MIRCEA, primarul orașului Cernavodă,

                           —

                           g. Adrian Ovidiu TEBAN, primarul orașului Cugir.

         Člen 2
   Ta sklep začne učinkovati na dan sprejetja.

      V Bruslju, 20. novembra 2008

            Za Svet

            Predsednik

         B. LAPORTE

      (1)  UL L 56, 25.2.2006, str. 75.

      (2)  UL L 1, 4.1.2007, str. 13.


title: Sklep Sveta (EU) 2016/1749 z dne 17. junija 2016 o sklenitvi Protokola za odpravo nezakonite trgovine s tobačnimi izdelki k Okvirni konvenciji Svetovne zdravstvene organizacije za nadzor nad tobakom, v imenu Evropske unije, z izjemo določb navedenega protokola, ki spadajo na področje uporabe naslova V tretjega dela Pogodbe o delovanju Evropske unije

text:
               1.10.2016

               SL

               Uradni list Evropske unije

               L 268/1

         SKLEP SVETA (EU) 2016/1749
   z dne 17. junija 2016
   o sklenitvi Protokola za odpravo nezakonite trgovine s tobačnimi izdelki k Okvirni konvenciji Svetovne zdravstvene organizacije za nadzor nad tobakom, v imenu Evropske unije, z izjemo določb navedenega protokola, ki spadajo na področje uporabe naslova V tretjega dela Pogodbe o delovanju Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti členov 33, 113, 114 in 207 v povezavi s členom 218(6)(a) in drugim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Sklenitev Okvirne konvencije Svetovne zdravstvene organizacije (SZO) za nadzor nad tobakom je bila v imenu Skupnosti odobrena s Sklepom Sveta 2004/513/ES (1).

               (2)

               V skladu s sklepoma Sveta 2013/744/EU (2) in 2013/745/EU (3) je bil Protokol za odpravo nezakonite trgovine s tobačnimi izdelki k Okvirni konvenciji SZO za nadzor nad tobakom (v nadaljnjem besedilu: Protokol) podpisan 20. decembra 2013, s pridržkom njegove poznejše sklenitve.

               (3)

               Protokol znatno prispeva k mednarodnim prizadevanjem za odpravo vseh oblik nezakonite trgovine s tobačnimi izdelki, s tem pa tudi k boju proti izogibanju plačila davkov in carin ter k zmanjševanju ponudbe tobačnih izdelkov v skladu s členom 15 Okvirne konvencije SZO za nadzor nad tobakom. Protokol prispeva tudi k pravilnemu delovanju notranjega trga za tobačne izdelke, hkrati pa zagotavlja visoko raven varovanja javnega zdravja.

               (4)

               Unija ima izključno pristojnost glede več določb Protokola, ki spadajo na področje uporabe skupne trgovinske politike Unije ali v okvir področij, za katera je Unija določila skupna pravila (4). Protokol bi lahko vplival na taka skupna pravila ali spremenil njihovo področje uporabe. Zato bi bilo treba Protokol odobriti v imenu Unije v zvezi z zadevami, ki so v pristojnosti Unije, le kolikor bi Protokol lahko vplival na ta skupna pravila ali spremenil njihovo področje uporabe.

               (5)

               S sklenitvijo Protokola Unija ne bo izvajala deljene pristojnosti, zato države članice ohranijo pristojnost na tistih področjih, ki jih ureja Protokol in ne zadevajo skupnih pravil ali spreminjajo področja uporabe takih skupnih pravil.

               (6)

               Členi 14, 16, 26, 29 in 30 Protokola se nanašajo na pravosodno sodelovanje v kazenskih zadevah in opredelitev kaznivih dejanj, zato spadajo na področje uporabe naslova V tretjega dela Pogodbe o delovanju Evropske unije. Te določbe zadeva Sklep Sveta (EU) 2016/1750 (5), sprejet vzporedno s tem sklepom.

               (7)

               Protokol bi bilo treba odobriti v zvezi z zadevami, ki so v pristojnosti Unije –

         SPREJEL NASLEDNJI SKLEP:
   Člen 1
   Protokol za odpravo nezakonite trgovine s tobačnimi izdelki k Okvirni konvenciji SZO za nadzor nad tobakom, z izjemo določb navedenega protokola, ki spadajo na področje uporabe naslova V tretjega dela Pogodbe o delovanju Evropske unije, zlasti členov 14, 16, 26, 29 in 30, se odobri v imenu Unije.
   Besedilo Protokola je priloženo k temu sklepu.
   Člen 2
   Predsednik Sveta imenuje osebo ali osebe, pooblaščene, da v imenu Unije deponirajo:

               (a)

               listino iz člena 44(1) Protokola;

               (b)

               izjavo o pristojnostih iz Priloge k temu sklepu v skladu s členom 44(3) Protokola.

         Člen 3
   Ta sklep začne veljati na dan objave v Uradnem listu Evropske unije.

      V Luxembourgu, 17. junija 2016

            Za Svet

            Predsednik

         J.R.V.A. DIJSSELBLOEM

      (1)  Sklep Sveta 2004/513/ES z dne 2. junija 2004 o sklenitvi Okvirne konvencije SZO o nadzoru tobaka (UL L 213, 15.6.2004, str. 8).

      (2)  Sklep Sveta 2013/744/EU z dne 9. decembra 2013 o podpisu Protokola za odpravo nezakonite trgovine s tobačnimi izdelki k Okvirni konvenciji Svetovne zdravstvene organizacije za nadzor nad tobakom, v imenu Evropske unije, kar zadeva določbe navedenega protokola o obveznostih v zvezi s pravosodnim sodelovanjem v kazenskih zadevah, opredelitvijo kaznivih dejanj in policijskim sodelovanjem (UL L 333, 12.12.2013, str. 73).

      (3)  Sklep Sveta 2013/745/EU z dne 9. decembra 2013 o podpisu Protokola za odpravo nezakonite trgovine s tobačnimi izdelki k Okvirni konvenciji Svetovne zdravstvene organizacije za nadzor nad tobakom, v imenu Evropske unije, z izjemo določb navedenega protokola o obveznostih v zvezi s pravosodnim sodelovanjem v kazenskih zadevah, opredelitvijo kaznivih dejanj in policijskim sodelovanjem (UL L 333, 12.12.2013, str. 75).

      (4)  Direktiva 2014/40/EU Evropskega parlamenta in Sveta z dne 3. aprila 2014 o približevanju zakonov in drugih predpisov držav članic o proizvodnji, predstavitvi in prodaji tobačnih in povezanih izdelkov in razveljavitvi Direktive 2001/37/ES (UL L 127, 29.4.2014, str. 1);
   Direktiva Evropskega parlamenta in Sveta 2005/60/ES z dne 26. oktobra 2005 o preprečevanju uporabe finančnega sistema za pranje denarja in financiranje terorizma (UL L 309, 25.11.2005, str. 15);
   Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1);
   Direktiva Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (UL L 9, 14.1.2009, str. 12);
   Direktiva Sveta 2011/64/EU z dne 21. junija 2011 o strukturi in stopnjah trošarine, ki velja za tobačne izdelke (UL L 176, 5.7.2011, str. 24).

      (5)  Sklep Sveta (EU) 2016/1750 z dne 17. junija 2016 o sklenitvi Protokola za odpravo nezakonite trgovine s tobačnimi izdelki k Okvirni konvenciji Svetovne zdravstvene organizacije za nadzor nad tobakom, v imenu Evropske unije, kar zadeva določbe navedenega protokola o obveznostih v zvezi s pravosodnim sodelovanjem v kazenskih zadevah in opredelitvijo kaznivih dejanj (glej stran 6 tega Uradnega lista).

      PRILOGA

         IZJAVA EVROPSKE UNIJE O PRISTOJNOSTIH GLEDE ZADEV, KI JIH ZAJEMA PROTOKOL ZA ODPRAVO NEZAKONITE TRGOVINE S TOBAČNIMI IZDELKI,

         (V SKLADU S ČLENOM 44 PROTOKOLA)

      Evropska unija v skladu s členom 44 Protokola za odpravo nezakonite trgovine s tobačnimi izdelki k Okvirni konvenciji Svetovne zdravstvene organizacije za nadzor nad tobakom (v nadaljnjem besedilu: Protokol) pošilja naslednjo izjavo o pristojnostih, ki navaja kategorije in področja politik, v zvezi s katerimi so države članice EU prenesle pristojnosti na EU na področjih, ki jih zajema Protokol.
      1.   Splošna načela

      Kategorije in področja pristojnosti Unije so določeni v členih 2 do 6 PDEU. Če ima EU po Pogodbah na določenem področju izključno pristojnost, lahko samo EU izdaja zakonodajne in sprejema pravno zavezujoče akte; države članice lahko tako ukrepajo same le, če jih EU za to pooblasti, ali za izvajanje aktov EU. Če ima EU po Pogodbah na določenem področju deljeno pristojnost z državami članicami, lahko EU in države članice na tem področju izdajajo zakonodajne in sprejemajo pravno zavezujoče akte. Države članice izvajajo svojo pristojnost, kolikor EU svoje pristojnosti ne izvaja. Države članice ponovno izvajajo svojo pristojnost, kolikor se je EU odločila, da bo svojo pristojnost prenehala izvajati.
      Za sklepanje mednarodnih sporazumov na področjih politik iz člena 3(1) PDEU je pristojna izključno EU. Na področjih politik iz člena 4(2) PDEU si EU in njene države članice delijo pristojnost, vendar je EU edina pristojna za ukrepanje, kadar je predvideni ukrep potreben, da se Uniji omogoči izvajanje njene notranje pristojnosti, ali če določbe sporazuma lahko vplivajo na skupna pravila ali spremenijo njihovo področje uporabe v smislu člena 3(2) PDEU; v nasprotnem primeru (to je, če pogoji iz člena 3(2) PDEU niso izpolnjeni) lahko države članice na teh področjih politik izvajajo svojo pristojnost za ukrepanje.
      Pristojnosti, ki niso bile prenesene na EU s Pogodbama, so v pristojnosti držav članic EU.
      EU sporoči vsako pomembno spremembo obsega svojih pristojnosti v skladu s členom 44 Protokola, vendar to ni pogoj za izvajanje njenih pristojnosti glede zadev, ki jih zajema Protokol.
      2.   Izključna pristojnost EU

      2.1   EU ima izključno pristojnost za ukrepanje glede zadev, ki jih zajema Protokol in spadajo na področje uporabe skupne trgovinske politike EU (člen 207 PDEU).
      2.2   Poleg tega ima EU izključno pristojnost za ukrepanje glede zadev, ki jih zajema Protokol in spadajo na področja uporabe carinskega sodelovanja (člen 33 PDEU), približevanja zakonodaje na notranjem trgu (člena 113 in 114 PDEU), pravosodnega sodelovanja v kazenskih zadevah (člen 82 PDEU) in opredelitve kaznivih dejanj (člen 83 PDEU), samo če določbe akta Unije določajo skupna pravila, na katera lahko določbe Protokola vplivajo ali spremenijo njihovo področje uporabe.
      Seznam aktov Unije v nadaljnjem besedilu kaže na obseg, v katerem Unija v skladu s Pogodbo o delovanju Evropske unije izvaja svojo notranjo pristojnost na teh področjih. Obseg izključne pristojnosti Unije, ki izhaja iz teh aktov, je treba oceniti glede na specifične določbe posameznega ukrepa, še zlasti pa glede na obseg, v katerem navedene določbe uvajajo skupna pravila, za katera obstaja tveganje, da bodo nanje vplivale določbe Protokola oziroma akta, sprejetega zaradi izvajanja Protokola, ali da bodo te določbe spremenile njihovo področje uporabe.

                  —

                  Direktiva 2014/40/EU Evropskega parlamenta in Sveta z dne 3. aprila 2014 o približevanju zakonov in drugih predpisov držav članic o proizvodnji, predstavitvi in prodaji tobačnih in povezanih izdelkov in razveljavitvi Direktive 2001/37/ES (UL L 127, 29.4.2014, str. 1),

                  —

                  Direktiva Evropskega parlamenta in Sveta 2005/60/ES z dne 26. oktobra 2005 o preprečevanju uporabe finančnega sistema za pranje denarja in financiranje terorizma (UL L 309, 25.11.2005, str. 15),

                  —

                  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1),

                  —

                  Direktiva Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (UL L 9, 14.1.2009, str. 12),

                  —

                  Direktiva Sveta 2011/64/EU z dne 21. junija 2011 o strukturi in stopnjah trošarine, ki velja za tobačne izdelke (UL L 176, 5.7.2011, str. 24),

                  —

                  Okvirni sklep Sveta 2001/500/PNZ z dne 26. junija 2001 o pranju denarja, identifikaciji, sledenju, zamrznitvi, zasegu in zaplembi pripomočkov za kazniva dejanja in premoženjske koristi, pridobljene s kaznivim dejanjem (UL L 182, 5.7.2001, str. 1),

                  —

                  Akt Sveta z dne 26. julija 1995 o pripravi Konvencije o zaščiti finančnih interesov Evropskih skupnosti (UL C 316, 27.11.1995, str. 48).

            3.   Pristojnost držav članic

      Države članice so še naprej pristojne za ukrepanje glede drugih zadev, ki jih zajema Protokol in niso navedene v oddelkih 2.1 in 2.2 ter glede katerih EU nima izključne pristojnosti za ukrepanje.


title: 2009/117/ES: Sklep Sveta z dne 7. aprila 2008 o podpisu in začasni uporabi Sporazuma med Evropsko skupnostjo in Vlado Nepala o nekaterih vidikih zračnih prevozov

text:
               12.2.2009

               SL

               Uradni list Evropske unije

               L 41/3

         SKLEP SVETA
   z dne 7. aprila 2008
   o podpisu in začasni uporabi Sporazuma med Evropsko skupnostjo in Vlado Nepala o nekaterih vidikih zračnih prevozov
   (2009/117/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 80(2) v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je dne 5. junija 2003 pooblastil Komisijo, da začne pogajanja s tretjimi državami o nadomestitvi nekaterih določb v obstoječih dvostranskih sporazumih s sporazumom Skupnosti.

               (2)

               Komisija je v imenu Skupnosti v pogajanjih dosegla sporazum z Nepalom o nekaterih vidikih zračnega prevoza v skladu z mehanizmi in direktivami iz Priloge k Sklepu Sveta, ki pooblašča Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom Skupnosti.

               (3)

               Sporazum bi bilo treba s pridržkom njegove kasnejše sklenitve podpisati in začasno uporabljati –

         SKLENIL:
   Člen 1
   Podpis Sporazuma med Evropsko skupnostjo in Vlado Nepala o nekaterih vidikih zračnih prevozov se odobri v imenu Skupnosti, s pridržkom sklepa Sveta o njegovi sklenitvi.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Skupnosti podpiše(-jo) Sporazum s pridržkom njegove sklenitve.
   Člen 3
   Do začetka veljavnosti Sporazuma se le-ta začasno uporablja od prvega dne prvega meseca po dnevu, ko se pogodbenici medsebojno uradno obvestita o zaključku za ta namen potrebnih postopkov (1).
   Člen 4
   Predsednik Sveta je pooblaščen, da pošlje uradno obvestilo iz člena 9(2) Sporazuma.

      V Luxembourgu, 7. aprila 2008

            Za Svet

            Predsednik

         R. ŽERJAV

      (1)  Generalni sekretariat Sveta bo v Uradnem listu Evropske unije objavil datum začetka začasne uporabe Sporazuma.
    ---documentbreak---

               12.2.2009

               SL

               Uradni list Evropske unije

               L 41/5

         SPORAZUM
   med Evropsko skupnostjo in Vlado Nepala o nekaterih vidikih zračnih prevozov
   EVROPSKA SKUPNOST
   na eni strani in
   VLADA NEPALA
   na drugi strani
   (v nadaljnjem besedilu „pogodbenici“)
   sta se –
   OB PRIZNAVANJU, da so bili med nekaterimi državami članicami Evropske skupnosti in Nepalom sklenjeni dvostranski sporazumi o zračnem prevozu, ki vsebujejo določbe, ki so v nasprotju s pravom Skupnosti;
   OB UGOTOVITVI, da ima Evropska skupnost izključno pristojnost v zvezi z več vidiki, ki so lahko vključeni v dvostranske sporazume o zračnih prevozih med državami članicami Evropske skupnosti in tretjimi državami,
   OB UGOTOVITVI, da imajo po zakonodaji Evropske skupnosti letalski prevozniki Skupnosti s sedežem v državi članici pravico do nediskriminatornega dostopa do zračnih poti med državami članicami Evropske skupnosti in tretjimi državami,
   OB UPOŠTEVANJU sporazumov med Evropsko skupnostjo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani v skladu z zakonodajo Evropske skupnosti,
   OB PRIZNAVANJU, da je treba nekatere določbe dvostranskih sporazumov o zračnih prevozih med državami članicami Evropske skupnosti in Nepalom, ki so v nasprotju z zakonodajo Evropske skupnosti, uskladiti s to zakonodajo zaradi vzpostavitve trdne pravne podlage za zračne prevoze med Evropsko skupnostjo in Nepalom ter ohranitve stalnosti takih zračnih prevozov,
   OB PRIZNAVANJU, da bi morali biti dvostranski sporazumi o zračnih prevozih med državami članicami Evropske skupnosti in Nepalom skladni z zakonodajo Nepala in Evropske skupnosti ter da bi morali omogočati ustrezno in trdno pravno podlago za zagotavljanje stalnosti in razvoja zračnih prevozov med Evropsko skupnostjo in Nepalom,
   OB UGOTOVITVI, da ni nujno, da ta sporazum vpliva na določbe dvostranskih sporazumov o zračnih prevozih med državami članicami Evropske skupnosti in Nepalom, ki niso neskladne z zakonodajo Evropske skupnosti;
   OB UGOTOVITVI, da letalski prevozniki po zakonodaji Evropske skupnosti načeloma ne smejo skleniti sporazumov, ki bi lahko vplivali na trgovino med državami članicami Evropske skupnosti in katerih cilj ali posledica bi bilo preprečevanje, omejevanje ali izkrivljanje konkurence,
   OB PRIZNAVANJU, da določbe v dvostranskih sporazumih o zračnih prevozih, sklenjenih med državami članicami Evropske skupnosti in Nepalom, ki (i) zahtevajo ali spodbujajo sklepanje sporazumov med podjetji, sklepe podjetniških združenj ali usklajena ravnanja, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh; ali (ii) krepijo učinke takih sporazumov, sklepov ali usklajenih ravnanj; ali (iii) prenašajo na letalske prevoznike ali druge zasebne gospodarske operatorje odgovornost za sprejemanje ukrepov, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh, lahko onemogočijo učinkovito izvajanje pravil o konkurenci, ki se uporabljajo za podjetja;
   OB UGOTOVITVI, da Evropska skupnost v okviru tega sporazuma nima namena spremeniti skupnega obsega zračnih prevozov med Evropsko skupnostjo in Nepalom, vplivati na ravnovesje med letalskimi prevozniki Skupnosti in letalskimi prevozniki Nepala ali uvesti sprememb določb obstoječih dvostranskih sporazumov o zračnih prevozih v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   V tem sporazumu „države članice“ pomenijo države članice Evropske skupnosti.
   2.   Sklicevanja v posameznem sporazumu, navedenem v Prilogi I, na državljane države članice, ki je pogodbenica slednjega sporazuma, se razumejo kot sklicevanja na državljane držav članic Evropske skupnosti.
   3.   Sklicevanja v posameznem sporazumu, navedenem v Prilogi I, na letalske prevoznike ali letalske družbe države članice, ki je pogodbenica slednjega sporazuma, se razumejo kot sklicevanja na letalske prevoznike ali letalske družbe, ki jih določi navedena država članica.
   Člen 2
   Določitev, pooblastilo in preklic
   1.   Določbe iz odstavkov 3 in 4 tega člena nadomestijo ustrezne določbe v členih, ki so navedeni v Prilogi II(a) in (b), o določitvi letalskih prevoznikov s strani zadevne države članice, njihovih pooblastil in dovoljenj, ki jih prizna Nepal, ter zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   2.   Določbe iz odstavkov 3 in 4 tega člena prevladajo nad ustreznimi določbami v členih, ki so navedeni v Prilogi II(a) in (b), o določitvi letalskih prevoznikov s strani Nepala, njihovih pooblastilih in dovoljenjih, ki izda zadevna država članica, in zavrnitvi, preklicu, začasnem odvzemu ali omejitvi pooblastil ali dovoljenj letalskega prevoznika.
   3.   Ob prejemu določitve in prošnje s strani določenega(-ih) letalskega(-ih) prevoznika(-ov) v obliki in na način, ki sta predpisana za pooblastila in dovoljenja, druga pogodbenica ob upoštevanju odstavkov 4 in 5 izda ustrezna pooblastila in dovoljenja z najmanjšo postopkovno zamudo, pod pogojem da:

               (a)

               v primeru letalskega prevoznika, ki ga določi država članica:

                           (i)

                           ima letalski prevoznik sedež v skladu s Pogodbo o ustanovitvi Evropske skupnosti na ozemlju države članice, ki ga je določila, in ima veljavno operativno licenco države članice v skladu z zakonodajo Evropske skupnosti, ter

                           (ii)

                           država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika in je ustrezni letalski organ v določitvi jasno opredeljen, ter

                           (iii)

                           je letalski prevoznik neposredno v lasti ali je njegov večinski lastnik država članica in/ali državljani države članice in/ali drugih držav, ki so navedene v Prilogi III, in/ali državljanov teh drugih držav, in da izvajajo te države in/ali ti državljani učinkovit nadzor;

               (b)

               v primeru letalskega prevoznika, ki ga določi Nepal:

                           (i)

                           ima glavni kraj poslovanja v Nepalu in

                           (ii)

                           Nepal izvaja in ohranja učinkovit predpisani nadzor nad letalskim prevoznikom.

         4.   Vsaka pogodbenica lahko zavrne, prekliče, začasno odvzame ali omeji pooblastila ali dovoljenja letalskega prevoznika, ki ga je določila druga pogodbenica, če:

               (a)

               v primeru letalskega prevoznika, ki ga določi država članica:

                           (i)

                           letalski prevoznik nima v skladu s Pogodbo o ustanovitvi Evropske skupnosti sedeža na ozemlju države članice, ki ga je določila, ali nima veljavne operativne licence države članice v skladu z zakonodajo Evropske skupnosti, ali

                           (ii)

                           država članica, ki je pristojna za izdajo spričevala letalskega prevoznika, ne izvaja ali ne vzdržuje učinkovitega predpisanega nadzora letalskega prevoznika, ali ustrezni letalski organ v določitvi ni jasno opredeljen, ali

                           (iii)

                           letalski prevoznik ni neposredno v lasti ali njegov večinski lastnik ni država članica in/ali državljani države članice in/ali drugih držav, ki so navedene v Prilogi III, in/ali državljani teh drugih držav, in da te države in/ali ti državljani nimajo učinkovitega nadzora;

               (b)

               v primeru letalskega prevoznika, ki ga določi Nepal:

                           (i)

                           nima glavnega kraja poslovanja v Nepalu ali

                           (ii)

                           Nepal ne izvaja in ohranja učinkovitega predpisanega nadzora nad letalskim prevoznikom ali

                           (iii)

                           je letalski prevoznik, ki ga določi Nepal, v večinski lasti ali pod nadzorom tretje države, ki dejansko ne sprejema določitve letalskih prevoznikov Skupnosti s sedežem v Skupnosti.

         5.   Nepal pri izvajanju svoje pravice iz odstavka 4 ne diskriminira med letalskimi prevozniki držav članic na podlagi državne pripadnosti.
   Člen 3
   Varnost
   1.   Določbe iz odstavka 2 tega člena dopolnjujejo ustrezne določbe členov navedenih v Prilogi II(c).
   2.   Kjer država članica določi letalskega prevoznika, katerega predpisani nadzor izvaja in vzdržuje druga država članica, se pravice Vlade Nepala v skladu z varnostnimi predpisi iz sporazuma med prvo državo članico, ki je določila letalskega prevoznika, in Vlado Nepala uporabljajo na enak način za to drugo državo članico pri sprejemanju, izvajanju ali vzdrževanju varnostnih standardov in za dovoljenje za opravljanje prometa navedenega letalskega prevoznika.
   Člen 4
   Obdavčitev letalskega goriva
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi II(d).
   2.   Ne glede na kakršne koli druge nasprotne določbe nobena določba sporazumov iz Priloge II(d) ne preprečuje državi članici, da na nediskriminatorni podlagi uvede davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo v zrakoplovu določenega letalskega prevoznika Nepala, ki opravlja promet med enim krajem na ozemlju te države članice in drugim krajem na ozemlju te države članice ali na ozemlju druge države članice.
   Člen 5
   Tarife za prevoz znotraj Evropske skupnosti
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi II(e).
   2.   Za tarife, ki jih zaračuna(-jo) letalski prevoznik(-i), določen(-i) s strani Vlade Nepala v skladu s sporazumom iz Priloge I, ki vsebuje določbo iz Priloge II(e), za prevoz, ki se v celoti opravi znotraj Evropske skupnosti, se uporablja zakonodaja Evropske skupnosti.
   Člen 6
   Skladnost s pravili o konkurenci
   1.   Ne glede na kakršne koli druge nasprotne določbe nobena določba v sporazumih, navedenih v Prilogi I ne: (i) spodbuja sprejetja sporazumov med podjetji, sklepov podjetniških združenj ali usklajenega ravnanja, ki preprečujejo, izkrivljajo ali omejujejo konkurenčnost; (ii) krepi učinkov takega sporazuma, sklepa ali usklajenega ravnanja; ali (iii) prenese na zasebne gospodarske subjekte odgovornosti za ukrepe, ki preprečujejo, izkrivljajo ali omejujejo konkurenčnost.
   2.   Določbe v sporazumih, navedenih v Prilogi I, ki so neskladne z odstavkom 1 tega člena, se ne uporabljajo.
   Člen 7
   Priloge k Sporazumu
   Priloge k temu Sporazumu so njegov sestavni del.
   Člen 8
   Revizija ali sprememba
   Pogodbenici lahko ta sporazum kadar koli sporazumno revidirata ali spremenita.
   Člen 9
   Začetek veljavnosti in začasna uporaba
   1.   Ta sporazum začne veljati z dnem, ko se pogodbenici medsebojno pisno uradno obvestita, da so bili zaključeni notranji postopki, potrebni za začetek veljavnosti.
   2.   Ne glede na odstavek 1 se pogodbenici strinjata, da se ta sporazum začasno uporablja od prvega dne meseca, ki sledi dnevu, ko se pogodbenici medsebojno uradno obvestita o zaključku za ta namen potrebnih postopkov.
   3.   Sporazumi in drugi dogovori med državami članicami in Vlado Nepala, ki na dan podpisa tega sporazuma še ne veljajo in se ne uporabljajo začasno, so navedeni v Prilogi I(b). Ta sporazum se za vse take sporazume in dogovore uporablja od začetka njihove veljavnosti ali začasne uporabe.
   Člen 10
   Prenehanje veljavnosti
   1.   V primeru prenehanja veljavnosti sporazuma iz Priloge I istočasno prenehajo veljati tudi vse določbe tega sporazuma, ki so povezane z zadevnim sporazumom iz Priloge I.
   2.   V primeru prenehanja veljavnosti vseh sporazumov iz Priloge I istočasno preneha veljati tudi ta sporazum.

      V POTRDITEV TEGA so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum.
      V Bruslju, triindvajsetega januarja leta dva tisoč devet, sestavljeno v dveh izvodih, v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in nepalskem jeziku.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska Gemenskapen

         За правителството на Непал
         Por el Gobierno de Nepal
         Za vládu Nepálu
         For Nepals regering
         Für die Regierung von Nepal
         Nepali valitsuse nimel
         Για την Κυβέρνηση του Νεπάλ
         For the Government of Nepal
         Pour le gouvernement du Népal
         Per il governo del Nepal
         Nepālas valdības vārdā
         Nepalo vyriausybės vardu
         Nepál kormánya részéről
         Għall-Gvern tan-Nepal
         Voor de Regering van Nepal
         W imieniu Rządu Nepalu
         Pelo Governo do Nepal
         Pentru Guvernul Nepalului
         Za vládu Nepálu
         Za vlado Nepala
         Nepalin hallituksen puolesta
         För Nepals regering

   PRILOGA I
   SEZNAM SPORAZUMOV IZ ČLENA 1 TEGA SPORAZUMA

               (a)

               Sporazumi o zračnem prevozu med Vlado Nepala in državami članicami Evropske skupnosti, ki so na dan podpisa tega sporazuma sklenjeni, podpisani in/ali so se začasno uporabljali

                           —

                           Sporazum o civilnem zračnem prevozu med avstrijsko zvezno vlado in Vlado Kraljevine Nepal, podpisan v Katmanduju 29. oktobra 1997, v Prilogi II „Sporazum med Nepalom in Avstrijo“;

                           —

                           Sporazum med Vlado Velikega vojvodstva Luksemburg in Vlado Kraljevine Nepal o zračnem prevozu, podpisan v Luxembourgu 18. junija 1999, v Prilogi II „Sporazum med Nepalom in Luksemburgom“;

                           —

                           Sporazum med Vlado Kraljevine Nizozemske in Vlado Kraljevine Nepal o zračnem prevozu, podpisan na letališču Schiphol 10. junija 1998, v Prilogi II „Sporazum med Nepalom in Nizozemsko“;

                           —

                           Sporazum med Vlado Združenega kraljestva Velike Britanije in Severne Irske ter Vlado Kraljevine Nepal o zračnem prevozu, podpisan v Katmanduju 3. marca 1994, v Prilogi II „Sporazum med Nepalom in Združenim kraljestvom“;

               (b)

               Sporazumi o zračnem prevozu in drugi dogovori, ki so bili parafirani ali podpisani med Vlado Nepala in državami članicami Evropske skupnosti in na dan podpisa tega sporazuma še niso začeli veljati in se še niso začasno uporabljali

                           —

                           Sporazum o zračnem prevozu med Vlado Kraljevine Nepal in Vlado Republike Francije, parafiran v Katmanduju 7. julija 1998, v Prilogi II „Sporazum med Nepalom in Francijo“;

                           —

                           Sporazum med Vlado Zvezne republike Nemčije in Vlado Kraljevine Nepal o zračnem prevozu, parafiran in priložen kot Priloga III k Protokolu, podpisanem v Bonnu 26. julija 2000, v Prilogi II „Sporazum med Nepalom in Nemčijo“;

                           —

                           Sporazum med Vlado Kraljevine Nepal in Vlado Italijanske republike o zračnem prevozu, parafiran v Katmanduju 8. maja 1992, v Prilogi II „Sporazum med Nepalom in Italijo“.

         PRILOGA II
   SEZNAM ČLENOV V SPORAZUMIH IZ PRILOGE I IN IZ ČLENOV 2 DO 6 TEGA SPORAZUMA

               (a)

               Določitev s strani države članice:

                           —

                           člen 4 Sporazuma med Nepalom in Avstrijo,

                           —

                           člen 4 Sporazuma med Nepalom in Francijo,

                           —

                           člen 4 Sporazuma med Nepalom in Italijo,

                           —

                           člen 3 Sporazuma med Nepalom in Luksemburgom,

                           —

                           člen 5 Sporazuma med Nepalom in Nizozemsko,

                           —

                           člen 4 Sporazuma med Nepalom in Združenim kraljestvom;

               (b)

               zavrnitev, preklic, začasni odvzem ali omejitev pooblastil ali dovoljenj:

                           —

                           člen 4 Sporazuma med Nepalom in Avstrijo,

                           —

                           člen 5 Sporazuma med Nepalom in Francijo,

                           —

                           člen 4 Sporazuma med Nepalom in Nemčijo,

                           —

                           člen 5 Sporazuma med Nepalom in Italijo,

                           —

                           člen 4 Sporazuma med Nepalom in Luksemburgom,

                           —

                           člen 6 Sporazuma med Nepalom in Nizozemsko,

                           —

                           člen 5 Sporazuma med Nepalom in Združenim kraljestvom;

               (c)

               varnost:

                           —

                           člen 8 Sporazuma med Nepalom in Avstrijo,

                           —

                           člen 9 Sporazuma med Nepalom in Francijo,

                           —

                           člen 14 Sporazuma med Nepalom in Nemčijo,

                           —

                           člen 10 Sporazuma med Nepalom in Italijo,

                           —

                           člen 6 Sporazuma med Nepalom in Luksemburgom,

                           —

                           člen 10 Sporazuma med Nepalom in Nizozemsko;

               (d)

               obdavčitev letalskega goriva:

                           —

                           člen 9 Sporazuma med Nepalom in Avstrijo,

                           —

                           člen 12 Sporazuma med Nepalom in Francijo,

                           —

                           člen 7 Sporazuma med Nepalom in Nemčijo,

                           —

                           člen 6 Sporazuma med Nepalom in Italijo,

                           —

                           člen 8 Sporazuma med Nepalom in Luksemburgom,

                           —

                           člen 13 Sporazuma med Nepalom in Nizozemsko,

                           —

                           člen 8 Sporazuma med Nepalom in Združenim kraljestvom;

               (e)

               tarife za prevoz znotraj Evropske skupnosti:

                           —

                           člen 12 Sporazuma med Nepalom in Avstrijo,

                           —

                           člen 14 Sporazuma med Nepalom in Francijo,

                           —

                           člen 8 Sporazuma med Nepalom in Italijo,

                           —

                           člen 10 Sporazuma med Nepalom in Luksemburgom,

                           —

                           člen 8 Sporazuma med Nepalom in Nizozemsko,

                           —

                           člen 7 Sporazuma med Nepalom in Združenim kraljestvom.

         PRILOGA III
   SEZNAM DRUGIH DRŽAV IZ ČLENA 2 TEGA SPORAZUMA

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prevozu).


title: 2005/965/ES: Sklep št. 203 z dne  26. maja 2005  o spremembah Sklepa št. 170 z dne  11. junija 1998  v zvezi s sestavljanjem seznamov, določenih v členih 94(4) in 95(4) Uredbe Sveta (EGS) št. 574/72 Besedilo velja za EGP in za sporazum EU/Švica

text:
               31.12.2005

               SL

               Uradni list Evropske unije

               L 349/27

      SKLEP št. 203
   z dne 26. maja 2005
   o spremembah Sklepa št. 170 z dne 11. junija 1998 v zvezi s sestavljanjem seznamov, določenih v členih 94(4) in 95(4) Uredbe Sveta (EGS) št. 574/72
   (Besedilo velja za EGP in za sporazum EU/Švica)
   (2005/965/ES)
   UPRAVNA KOMISIJA EVROPSKIH SKUPNOSTI ZA SOCIALNO VARNOST DELAVCEV MIGRANTOV JE –
   ob upoštevanju člena 81(a) Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in za njihove družinske člane, ki se gibljejo znotraj Skupnosti (1), po katerem je Upravna komisija dolžna obravnavati vse upravne zadeve, ki izhajajo iz Uredbe (ES) št. 1408/71 in iz poznejših uredb,
   ob upoštevanju člena 36(2) navedene Uredbe (EGS) št. 1408/71,
   ob upoštevanju člena 17(1) do (4), člena 29(1) do (3), člena 30(1) in (3), člena 94(4) in (5), člena 95(4) in (5) in člena 102(2) Uredbe Sveta (EGS) št. 574/72 (2),
   ob upoštevanju Sklepa št. 170 (3), spremenjenega s Sklepom št. 185 (4),
   ob upoštevanju naslednjega:

               (1)

               Zaradi uvedbe evropske kartice zdravstvenega zavarovanja, katere obdobje veljavnosti lahko znatno preseže obdobje veljavnosti prejšnjega obrazca E 111, je v skladu s pravili iz Sklepa št. 170 težko sestaviti sezname iz člena 94(4) in člena 95(4) Uredbe (EGS) št. 574/72.

               (2)

               Da bi zagotovili družinskim članom delavca (zaposlenega ali samozaposlenega) ali upokojencu in/ali njegovim družinskim članom v celoti uveljavljati pravice, ki so jim dodeljene z Uredbo (EGS) št. 1408/71, v primeru prenosa stalnega prebivališča v drugo državo, kot je pristojna država, mora imeti datum, naveden na obrazcih E 109 in E 121, avtomatično prednost pred datumom izteka pravic, ki je naveden na obrazcih E 106, E 112, na evropski kartici zdravstvenega zavarovanja ali na novem obrazcu E 111 in obrazcu E 128, ki so jim bili izdani.

               (3)

               V izogib dvojnemu plačevanju s strani pristojnega nosilca (pavšalni in dejanski stroški) je treba določiti postopke, ki družinskim članom delavca (zaposlenega ali samozaposlenega) ali upokojencu in/ali njegovim družinskim članom, ki so prenesli stalno prebivališče v drugo državo članico, preprečujejo, da bi evropsko kartico zdravstvenega zavarovanja, ki jo je izdal pristojni nosilec, uporabljali po datumu, ki se uporablja za začetek obračuna pavšalnih stroškov.

               (4)

               Določiti je treba tudi postopke, ki družinskim članom delavca (zaposlenega ali samozaposlenega) ali upokojencu in/ali njegovim družinskim članom preprečujejo, da bi v primeru spremembe stalnega prebivališča v pristojni državi ali prenosa stalnega prebivališča v drugo državo, kot je država stalnega prebivališča, še naprej uporabljali evropsko kartico zdravstvenega zavarovanja, ki jo je izdal nosilec v kraju stalnega prebivališča po datumu, ki velja za zaključek obračuna pavšalnih stroškov –

         SKLENILA:
   Člen 1
   Člen 1 Sklepa 170 se spremeni:

               (a)

               odstavek (c) točke I.2 se črta.

               (b)

               odstavek (d) točke I.2 se nadomesti z naslednjim besedilom:
               „datum, ko nosilec v kraju stalnega prebivališča prejme obrazec E 109, če na zadevnem obrazcu ni naveden niti datum začetka prejemanja pravic do storitev na podlagi zakonodaje pristojne države iz odstavka (a) niti datum spremembe stalnega prebivališča iz točke (b).“

               (c)

               vstavi se naslednja točka I.2a:
               „Nosilec v kraju stalnega prebivališča o prijavi zadevne osebe obvesti pristojnega nosilca, ki ga obvesti o ukrepih, ki jih je treba uporabiti v njegovem imenu, da bi se izognili temu, da zadevna oseba še naprej uporablja evropsko kartico zdravstvenega zavarovanja, ki jo je izdal pristojni nosilec.
               Nosilec v kraju stalnega prebivališča obvesti zadevno osebo, da evropska kartica zdravstvenega zavarovanja, ki jo je izdal pristojni nosilec, po datumu prijave pri tem nosilcu ni več veljavna. Po potrebi ji izda novo evropsko kartico zdravstvenega zavarovanja.“

               (d)

               vstavi se naslednja točka I.4a:
               „Nosilec v prejšnjem kraju stalnega prebivališča obvesti pristojnega nosilca in/ali nosilca v novem kraju stalnega prebivališča o ukrepih, ki jih je treba uporabiti, da bi se izognili temu, da zavarovana oseba po datumu prijave še naprej uporablja evropsko kartico zdravstvenega zavarovanja, ki jo je izdal.
               Pristojni nosilec in/ali nosilec v novem kraju stalnega prebivališča obvesti zadevno osebo, da evropska kartica zdravstvenega zavarovanja, ki jo je izdal nosilec v prejšnjem kraju stalnega prebivališča, po datumu, od katerega se več ne obračunavajo pavšalni stroški, ni več veljavna. Po potrebi ji izda novo evropsko kartico zdravstvenega zavarovanja.“

               (e)

               odstavek (c) točke II.2 se črta.

               (f)

               odstavek (d) točke II.2 se nadomesti z naslednjim besedilom:
               „datum, ko nosilec v kraju stalnega prebivališča prejme obrazec E 121, če na zadevnem obrazcu ni naveden niti datum začetka prejemanja pravic do storitev na podlagi zakonodaje pristojne države iz odstavka (a) niti datum spremembe naslova stalnega prebivališča iz odstavka (b).“

               (g)

               vstavi se naslednja točka II.2a:
               „Nosilec v kraju stalnega prebivališča o prijavi zadevne osebe obvesti pristojnega nosilca, ki ga obvesti o ukrepih, ki jih je treba uporabiti z namenom, da bi se izognili temu, da zavarovana oseba še naprej uporablja evropsko kartico zdravstvenega zavarovanja, ki jo je izdal.
               Nosilec v kraju stalnega prebivališča obvesti zadevno osebo, da po datumu prijave pri tem nosilcu evropska kartica zdravstvenega zavarovanja, ki jo je izdal pristojni nosilec, ni več veljavna. Po potrebi ji izda novo evropsko kartico zdravstvenega zavarovanja.“

               (h)

               vstavi se naslednja točka II.4a:
               „Nosilec v prejšnjem kraju stalnega prebivališča obvesti pristojnega nosilca in/ali nosilca v novem kraju stalnega prebivališča o ukrepih, ki jih je treba uporabiti z namenom, da bi se izognili temu, da zavarovana oseba po datumu prijave še naprej uporablja evropsko kartico zdravstvenega zavarovanja, ki jo je izdal.
               Pristojni nosilec in/ali nosilec v kraju stalnega prebivališča obvesti zadevno osebo, da evropska kartica zdravstvenega zavarovanja, ki jo je izdal nosilec v prejšnjem kraju stalnega prebivališča, po datumu, od katerega se več ne obračunavajo pavšalni stroški, ni več veljavna. Po potrebi ji izda novo evropsko kartico zdravstvenega zavarovanja.“

         Člen 2
   Ta sklep se objavi v Uradnem listu Evropske unije.
   Uporablja se od 1. januarja 2006

            Predsednik Upravne komisije

         Claude EWEN

      (1)  UL L 149, 5.7.1971, str. 2. Uredba, kakor je bila nazadnje spremenjena z Uredbo Evropskega parlamenta in Sveta (ES) št. 647/2005, UL L 117, 4.5.2005, str. 1.

      (2)  UL L 74, 27.3.1972, str. 1. Uredba, kakor je bila nazadnje spremenjena z Uredbo (ES) št. 647/2005.

      (3)  UL L 275, 10.10.1998, str. 40.

      (4)  UL L 55, 1.3.2003, str. 74.


title: 2011/573/EU: Sklep Evropskega parlamenta z dne 10. maja 2011 o zaključku poslovnih knjig Evropske agencije za varnost v letalstvu za proračunsko leto 2009

text:
               27.9.2011

               SL

               Uradni list Evropske unije

               L 250/144

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Evropske agencije za varnost v letalstvu za proračunsko leto 2009
   (2011/573/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost v letalstvu za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2009, skupaj z odgovori Agencije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe (ES) št. 216/2008 Evropskega parlamenta in Sveta (3) o ustanovitvi Evropske agencije za varnost v letalstvu, in zlasti člena 60 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A7-0123/2011),

               1.

               odobri zaključek poslovnih knjig Evropske agencije za varnost v letalstvu za proračunsko leto 2009;

               2.

               naroči svojemu predsedniku, naj ta sklep posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za njegovo objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 22.

      (2)  UL L 248, 16.9.2002, str. 1.

      (3)  UL L 79, 19.3.2008, str. 1.

      (4)  UL L 357, 31.12.2002, str. 72.


title: Sklep Sveta z dne 13. maja 2013 o imenovanju dvanajstih članov upravnega odbora Evropske agencije za kemikalije

text:
               17.5.2013

               SL

               Uradni list Evropske unije

               C 138/14

         SKLEP SVETA
   z dne 13. maja 2013
   o imenovanju dvanajstih članov upravnega odbora Evropske agencije za kemikalije
   2013/C 138/05
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1), in zlasti člena 79 Uredbe,
   ob upoštevanju naslednjega:

               (1)

               Člen 79 Uredbe (ES) št. 1907/2006 določa, da Svet za člane upravnega odbora Evropske agencije za kemikalije (v nadaljnjem besedilu: upravni odbor) imenuje po enega predstavnika iz vsake države članice.

               (2)

               Člani upravnega odbora bi morali biti imenovani na podlagi njihovih ustreznih izkušenj in strokovnega znanja s področja kemijske varnosti ali pravne ureditve v zvezi s kemikalijami, medtem ko je hkrati treba zagotoviti, da imajo člani upravnega odbora ustrezno splošno, finančno in pravno strokovno znanje.

               (3)

               Mandat bi moral trajati štiri leta. Mandat se lahko enkrat obnovi.

               (4)

               Svet je s sklepom z dne 7. junija 2007 (2) imenoval 27 članov upravnega odbora.

               (5)

               Člani upravnega odbora, ki so jih predlagali Češka, Irska, Španija, Francija, Italija, Luksemburg, Madžarska, Nizozemska, Avstrija, Slovenija, Finska in Švedska, so bili imenovani za obdobje do 31. maja 2013. Zato bi bilo treba člane upravnega odbora iz teh držav članic predlagati in imenovati za obdobje od 1. junija 2013 do 31. maja 2017.

               (6)

               Od sklepa z dne 7. junija 2007, so bili izmed članov, imenovanih za obdobje do 31. maja 2013, zamenjani francoski (3), madžarski (4), nizozemski (5), slovenski (6), finski (7) in švedski (8) član upravnega odbora.

               (7)

               Svet je od vseh zadevnih držav članic prejel predloge za imenovanja –

         SPREJEL NASLEDNJI SKLEP:
   Člen 1
   Za člane upravnega odbora Evropske agencije za kemikalije se za drugi mandat za obdobje od 1. junija 2013 do 31. maja 2017 imenujejo naslednje osebe (ime in priimek, državljanstvo, datum rojstva):

               —

               g. Karel BLÁHA, češko državljanstvo, 20. december 1953,

               —

               ga. Ana FRESNO RUIZ, špansko državljanstvo, 31. januar 1952,

               —

               g. Martin LYNCH, irsko državljanstvo, 13. avgust 1946,

               —

               ga. Catherine MIR, francosko državljanstvo, 20. februar 1955,

               —

               g. Antonello LAPALORCIA, italijansko državljanstvo, 13. junij 1952,

               —

               g. Johannes Karel Barend Henri KWISTHOUT, nizozemsko državljanstvo, 6. junij 1964,

               —

               g. Thomas JAKL, avstrijsko državljanstvo, 13. junij 1965,

               —

               ga. Simona FAJFAR, slovensko državljanstvo, 17. november 1970,

               —

               ga. Pirkko Liisa KIVELÄ, finsko državljanstvo, 23. oktober 1953,

               —

               ga. Nina CROMNIER, švedsko državljanstvo, 14. oktober 1966.

         Člen 2
   Za člane upravnega odbora se za prvi mandat za obdobje od 1. junija 2013 do 31. maja 2017 imenujejo naslednje osebe (ime in priimek, državljanstvo, datum rojstva):

               —

               g. Paul RASQUÉ, luksemburško državljanstvo, 8. julij 1981,

               —

               ga. Krisztina BIRÓ, madžarsko državljanstvo, 5. april 1971.

         Člen 3
   Ta sklep začne veljati na dan sprejetja.

      V Bruslju, 13. maja 2013

            Za Svet

            Predsednik

         S. COVENEY

      (1)  UL L 396, 30.12.2006, str. 1.

      (2)  UL C 134, 16.6.2007, str. 6.

      (3)  UL C 178, 31.7.2009, str. 12.

      (4)  UL C 288, 25.9.2012, str. 4.

      (5)  UL C 178, 31.7.2009, str. 13.

      (6)  UL C 326, 3.12.2010, str. 4.

      (7)  UL C 320, 16.12.2008, str. 4.

      (8)  Prim. opombo 6.